Video: Yunusobodda joylashgan avtoturargohda Captiva va Prado yonib ketdi

Toshkent shahari Yunusobod tumanida joylashgan avtomobillar turar joyida yong‘in sodir bo‘ldi, deb xabar berdi “Repost.uz”.

Ijtimoiy tarmoqlarda tarqatilgan videoga ko‘ra, avtoturargohda bir nechta avtomobil yonib ketgan. Foydalanuvchilar yong‘in natijasida chiqqan quyuq tutun shaharning turli nuqtalarida ko‘ringanini yozishmoqda.

“Repost.uz” nashrining Yong‘in xavfsizlik xizmatidagi manbalari bergan ma’lumotlarga ko‘ra, yong‘in oqibatida Chevrolet Captiva hamda Toyota Prado avtomobillari zarar yetkazilgan. Hozirda yong‘in bartaraf qilingani ma’lum.